# Tuan Andrew Nguyen

Tuan Andrew Nguyen (Ciutat Ho Chi Minh, 1976) és un artista vietnamita conegut per les seves escultures i instal·lacions.

## Trajectòria

Nguyen i la seva família van emigrar com a refugiats als Estats Units d'Amèrica el 1979, i va créixer primer a Oklahoma i després al sud de Califòrnia. D'estudiant va desenvolupar una inclinació cap a la creació d'art col·lectiu com a membre d'un grup de grafit, fet que es consolidaria en el seu treball posterior amb The Propeller Group i en projectes en solitari amb diverses comunitats ètniques. Va continuar els seus estudis d'art a l'Institut de les Arts de Califòrnia amb Daniel Joseph Martinez, on va obtenir un Master of Fine Arts el 2004.
Aquell mateix any Nguyen va tornar al Vietnam i es va establir a Ciutat Ho Chi Minh, en part pel desig d'entendre i aprendre de la seva àvia escriptora. Després del trasllat, el país i la seva realitat es van convertir en un tema recurrent en la seva obra. El 2007 va ser cofundador de l'espai alternatiu dirigit per artistes Sàn Art a Ciutat Ho Chi Minh. El seu treball s'inspira en la contra-memòria, el testimoni i el diàleg com a formes de resistència política i d'apoderament, destacant aquelles històries no oficials i poc representades que impliquen la consciència fragmentada de l'herència colonial i l'estranyament cultural de l'expatriació i la repatriació. La seva obra entrellaça elements fàctics i especulatius —recursos d'arxiu, ficció, exploracions de la memòria material incrustada en objectes (animisme) i àmbits sobrenaturals— a fi de reelaborar narracions dominants en vinyetes poètiques que imaginen formes alternatives de curació, supervivència i potencialitat política. El 2023, la crítica de The New York Times Roberta Smith va escriure: «Nguyen és un documentalista i un muntador de coses trencades amb preferència per la col·laboració. El seu treball té com a objectiu curar les vides fragmentades i recuperar els records suprimits de les persones marginades més afectades per la colonització, la guerra i el desplaçament, especialment al Vietnam».
L'obra de Nguyen forma part de les col·leccions d'art públiques del Museu d'Art Modern de Nova York, Museu Guggenheim, Museu d'Art de Singapur i Museu d'Art Modern de San Francisco, entre d'altres. L'any 2023 va rebre el Premi Joan Miró, on l'any següent va protagonitzar l'exposició titulada «Els nostres fantasmes viuen al futur». És membre cofundador del col·lectiu d'artistes The Propeller Group i té el lloc de treball a Ciutat Ho Chi Minh.

## Referències

* 1 2 Rose, Frank. "Making Art Out of Bombshells and Memories in Vietnam," The New York Times, June 16, 2023. Retrieved January 29, 2024.
* ↑ Tancons, Claire. «CLAIRE TANCONS» (en anglès americà), 01-12-2018. [Consulta: 9 octubre 2024].
* ↑ Massot, Leonor. «El món té tendència a oblidar la destrucció que ens hem causat els uns als altres», 24-05-2026. [Consulta: 9 octubre 2024].
* 1 2 3 4 Smith, Roberta. "In the Art of Tuan Andrew Nguyen, Vietnam’s Nightmares Live On," The New York Times, August 10, 2023. Retrieved January 29, 2024.
* 1 2 Glass, Joshua. "The Vietnamese American Artists Searching for Identity," The New York Times, June 23, 2023. Retrieved January 31, 2024.
* 1 2 «Tuan Andrew Nguyen» (en anglès americà). [Consulta: 9 octubre 2024].
* 1 2 Wong, Harley. «Tuan Andrew Nguyen’s Mystical Art Brings People In Touch With Lost Ancestors» (en anglès americà), 08-04-2020. [Consulta: 9 octubre 2024].
* ↑ Nguyen, Vuong Thao. "Empty Forest: Dissecting the Fraught Relationship Between Man and Animal," Saigoneer, January 22, 2018. Retrieved January 30, 2024.
* ↑ Pearlman, Ellen. "In Vietnam, Contemplating the Future of Contemporary Art," Hyperallergic, March 18, 2015. Retrieved January 30, 2024.
* ↑ Tan, Lumi. «In the Studio: Tuan Andrew Nguyen’s Pointed and Poetic Forms of Storytelling» (en anglès americà), 17-03-2023. [Consulta: 9 octubre 2024].
* ↑ Curiel, Jonathan. «Andrew Nguyen Explores Colonial Legacy» (en anglès), 29-01-2020. [Consulta: 9 octubre 2024].
* ↑ Vali, Murtaza. «Tuan Andrew Nguyen» (en anglès americà), 01-09-2022. [Consulta: 9 octubre 2024].
* ↑ «Artist examines legacy of Vietnam War and its impact on his own life in new exhibition» (en anglès americà), 21-08-2023. [Consulta: 9 octubre 2024].
* ↑ Museum of Modern Art. Tuan Andrew Nguyen, Artists. Retrieved January 29, 2024.
* ↑ «Tuan Andrew Nguyen | Enemy's Enemy: Monument to a Monument» (en anglès americà). [Consulta: 9 octubre 2024].
* ↑ «After Utopia | Singapore Art Museum» (en anglès). [Consulta: 9 octubre 2024].
* ↑ «Nguyen, Tuan Andrew» (en anglès americà). [Consulta: 9 octubre 2024].
* ↑ Miró, Fundació Joan. «Tuan Andrew Nguyen | Joan Miró Prize» (en anglès). [Consulta: 9 octubre 2024].
* ↑ Montanyà, Xavier. «Els nostres fantasmes viuen al futur». Vilaweb, 05-05-2024. [Consulta: 9 octubre 2024].
* ↑ «The Propeller Group» (en anglès americà). [Consulta: 9 octubre 2024].